Leta 1395 je mesto postalo del Osmanskega cesarstva. Imenovalo se je "Ustrumce" in postalo pravo osmansko mesto, kjer so se ustalili turški trgovci z živino. Ob popisu prebivalstva leta 1519 je v Strumici živelo 2780 ljudi, od tega 1450 kristjanov in 1330 muslimanov. Do leta 1570 se je razmerje prevesilo na 2200 muslimanov in 1230 kristjanov. Po Berlinskem kongresu je mesto sprejelo veliko število Turkov, ki so se umaknili iz Srbije, Bolgarije in drugih dotlej turških območij Balkana.